นับเป็นข่าวดีครั้งสำคัญที่ทำให้คนไทยยิ้มได้ เมื่อในที่สุดก็พบตัวเด็ก ๆ นักฟุตบอลเยาวชนและโค้ชทีมหมูป่าอะคาเดมีแม่สาย ทั้ง  13  ชีวิตปลอดภัย ภายหลังติดอยู่ในถ้ำหลวง เป็นเวลานานถึง  10  วันด้วยกัน โดยภารกิจในครั้งนี้ได้รับความร่วมมือจากหลายประเทศ และสื่อหลายสำนักจากนานาประเทศได้ติดตามสถานการณ์อย่างใกล้ชิดตลอดช่วงหลายวันที่ผ่านมา จนกระทั่งถึงวินาทีสำคัญที่มีการแถลงยืนยันว่า พบทั้ง  13  ชีวิตแล้ว ทั่วโลกต่างก็ร่วมแสดงความยินดีพร้อมใจกันรายงานข่าวดีนี้ด้วยเช่นกัน